Ani Tsɛ lɛ, Bi lɛ, kɛ Mumɔ Krɔŋkrɔŋ lɛ Fɛɛ ji Triniti fã Ko? | Biblia lɛ Tsɔɔ\nKANEMƆ YƐ Acholi Afrikaans Albania Amharic Arabic Armenia Assamese Ateso Australia Mumuii Awiemɔ Aymara Bambara Baoule Basque Bengali Bicol Bislama Bissau Guinean Creole Blɔfo Boulou Britian Mumuii Awiemɔ Bulgaria Cakchiquel (Central) Cambodia Catalan Cebuano Chichewa Chile Mumuii Awiemɔ Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Costa Rica Mumuii Awiemɔ Croatia Czech Dangme Denmark Drehu Dutch Ecuador Mumuii Awiemɔ Efik Estonia Ewe Faroese Fiji Filipi Mumuii Awiemɔ Finland Finland Mumuii Awiemɔ French French Mumuii Awiemɔ Ga Galician Garifuna Georgia Germany Germany Mumuii Awiemɔ Greenland Guarani Gujarat Gun Guna Haitian Creole Hausa Hebri Hela Herero Hiligaynon Hindi Hiri Motu Hmong (White) Hungary Hungary Mumuii Awiemɔ Iban Ibanag Iceland Igbo Iloko Indonesia Isoko Italia Japan Japan Mumuii Awiemɔ Jula Kabiye Kabyle Kalenjin Kannada Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kongo Konkani (Roman) Korea Korea Mumuii Awiemɔ Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Laos Latvia Lhukonzo Lingala Lithuania Low German Luganda Lugbara Lunda Luo Luvale Macedonia Malagasy Malay Malayalam Malta Mam Mapudungun Marathi Marshallese Mauritia Creole Maya Mazatec (Huautla) Mende Mexico Mumuii Awiemɔ Mingrelian Miskito Mixe (North Central) Mixtec (Guerrero) Mizo Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Niue Norway Nuer Nyaneka Nyungwe Nzema Oromo Ossetia Otetela Otomi (Mezquital Valley) Palau Pangasinan Papiamento (Aruba) Papiamento (Curaçao) Paraguay Mumuii Awiemɔ Persia Peru Mumuii Awiemɔ Pohnpei Poland Poland Mumuii Awiemɔ Portugal Portugal (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Rarotongan Romania Rotuman Runyankore Russia Russia Mumuii Awiemɔ Rutoro Samoa Sango Saramacca Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Tahiti Tajiki Tamil Tandroy Tankarana Tarascan Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Turkmen Turkmen (Cyrillic) Tuvalu Tuvinia Twi Tzeltal Tzotzil Uighur (Arabic) Uighur (Cyrillic) Ukrain Umbundu Urdu Uruund Uzbek Uzbek (Roman) Valencian Venda Venezuela Mumuii Awiemɔ Vezo Vietnam Wallis Waray-Waray Wayuunaiki Welsh Wolaita Wolof Xhosa Yapese Yoruba Zande Zapotec (Isthmus) Zapotec (Lachiguiri) Zimbabwe Mumuii Awiemɔ Zulu\nMƐI ni heɔ Triniti tsɔɔmɔ lɛ nɔ amɛyeɔ lɛ kɛɔ akɛ Nyɔŋmɔ ji mɛi etɛ—Tsɛ lɛ, Bi lɛ, kɛ Mumɔ Krɔŋkrɔŋ lɛ. Awieɔ gbɔmɛi etɛ nɛɛ ahe akɛ amɛyeɔ egbɔ, amɛji ofe, ni amɛbɛ shishijee. No hewɔ lɛ, taakɛ Triniti tsɔɔmɔ lɛ tsɔɔ lɛ, Tsɛ lɛ ji Nyɔŋmɔ, Bi lɛ ji Nyɔŋmɔ, ni Mumɔ Krɔŋkrɔŋ lɛ ji Nyɔŋmɔ, ni kɛlɛ Nyɔŋmɔ kome pɛ yɔɔ.\nMɛi babaoo ni heɔ Triniti tsɔɔmɔ lɛ nɔ amɛyeɔ lɛ kpɛlɛɔ nɔ akɛ amɛnyɛɛɛ amɛtsɔɔ tsɔɔmɔ nɛɛ mli jogbaŋŋ. Shi kɛlɛ, ekolɛ amɛbaanu he akɛ tsɔɔmɔ nɛɛ yɛ Biblia lɛ mli. Eji nɔ ni sa kadimɔ akɛ wiemɔ ni ji “Triniti” lɛ ejeee kpo yɛ Biblia lɛ mli he ko he ko. Shi ani anaa susumɔ ko ni kɔɔ Triniti lɛ he yɛ Biblia lɛ mli? Kɛha sanebimɔ nɛɛ hetoo lɛ, ha wɔsusu ŋmalɛ ko ni mɛi kɛfɔɔ nitsumɔ kɛfiɔ Triniti lɛ sɛɛ lɛ he wɔkwɛ.\n“WIEMƆ LƐ NYƆŊMƆ NI”\nYohane 1:1 lɛ kɛɔ akɛ: “Shishijee lɛŋ lɛ wiemɔ lɛ yɛ, ni wiemɔ lɛ kɛ Nyɔŋmɔ yɔɔ, ni wiemɔ lɛ Nyɔŋmɔ ni.” Sɛɛ mli yɛ nakai yitso lɛ nɔŋŋ mli lɛ, bɔfo Yohane tsɔɔ yɛ faŋŋ mli akɛ “Wiemɔ lɛ” ji Yesu. (Yohane 1:14) Shi kɛlɛ, akɛni atsɛɔ Wiemɔ lɛ akɛ Nyɔŋmɔ hewɔ lɛ, mɛi komɛi muɔ sane naa akɛ esa akɛ Bi lɛ kɛ Tsɛ lɛ afee Nyɔŋmɔ kome too lɛ nɔŋŋ.\nHa ehi ojwɛŋmɔ mli akɛ aŋma Biblia lɛ fã nɛɛ klɛŋklɛŋ kwraa yɛ Hela wiemɔ mli. Sɛɛ mli lɛ, shishitsɔɔlɔi tsɔɔ Hela niŋmaa lɛ shishi kɛtee wiemɔi krokomɛi amli. Shi kɛlɛ, Biblia shishitsɔɔlɔi babaoo kɛ wiemɔ kuku ni ji “wiemɔ lɛ Nyɔŋmɔ ni” lɛ tsuuu nii. Mɛni hewɔ amɛfee nakai? Akɛni nakai shishitsɔɔlɔi lɛ le Hela wiemɔ ni akɛtsu nii kɛŋma Biblia lɛ hewɔ lɛ, amɛmu sane naa akɛ esa ákɛ atsɔɔ wiemɔ kuku ni ji “wiemɔ lɛ Nyɔŋmɔ ni” lɛ shishi yɛ gbɛ kroko nɔ. Yɛ mɛɛ gbɛ nɔ? Naa nɔkwɛmɔnii fioo komɛi: “Logos [Wiemɔ] lɛ yɛ krɔŋkrɔŋ.” (A New Translation of the Bible) “Wiemɔ lɛ ji nyɔŋmɔ ko.” (The New Testament in an Improved Version) “Wiemɔ lɛ kɛ Nyɔŋmɔ yɔɔ ni ekɛ lɛ hiɛ su kome.” (The Translator’s New Testament) Shishitsɔɔmɔi nɛɛ fee lɛ faŋŋ akɛ, Wiemɔ lɛ jeee Nyɔŋmɔ diɛŋtsɛ. * Yɛ no najiaŋ lɛ, hegbɛ ni nɔ kwɔ ni Wiemɔ lɛ yɔɔ yɛ Yehowa adebɔɔ nibii ateŋ lɛ hewɔ ni awie ehe akɛ eji “nyɔŋmɔ ko” lɛ. Wiemɔ ni ji “nyɔŋmɔ” ni akɛtsu nii yɛ biɛ lɛ shishi ji “hewalɔ.”\nTAOMƆ ANƆKWALEI BABAOO\nMɛi babaoo leee Hela wiemɔ ni akɛŋma Biblia lɛ. No hewɔ lɛ te ooofee tɛŋŋ ona nɔ pɔtɛɛ ni bɔfo Yohane tsɔɔ diɛŋtsɛ lɛ? Susumɔ nɔkwɛmɔnɔ nɛɛ he okwɛ: Skultsɔɔlɔ ko gbála sane ko mli etsɔɔ enikaselɔi. Sɛɛ mli lɛ, nikaselɔi lɛ ná susumɔi srɔtoi yɛ niiamlitsɔɔmɔ lɛ he. Te nikaselɔi lɛ aaafee tɛŋŋ amɛtsu sane lɛ he nii? Amɛbaanyɛ amɛbi tsɔɔlɔ lɛ koni etsɔɔ amɛ saji babaoo efata he. Ŋwanejee ko bɛ he akɛ, anɔkwalei babaoo ni amɛaakase amɛfata he lɛ baaye abua amɛ koni amɛnu sane lɛ shishi jogbaŋŋ. Nakai nɔŋŋ eji yɛ Yohane 1:1 lɛ shishi ní ooonu lɛ he, obaanyɛ okane Yohane Sanekpakpa lɛ kɛha saji babaoo ni kɔɔ gbɛhe ni Yesu hiɛ lɛ he. Anɔkwalei krokomɛi ni kɔɔ sane nɛɛ he ni oookase ofata he lɛ baaye abua bo koni onyɛ omu sane naa yɛ gbɛ ni ja nɔ.\nÁkɛ nɔkwɛmɔnɔ lɛ, susumɔ nɔ ni Yohane tee nɔ eŋma yɛ yitso 1 kuku 18 lɛ he okwɛ, nɔ ni kɛɔ akɛ: “Nyɔŋmɔ [Ofe] lɛ, mɔ ko enako lɛ pɛŋ.” Shi kɛlɛ, adesai ena Yesu ni ji Bi lɛ pɛŋ, ejaakɛ Yohane kɛɛ akɛ: “Wiemɔ lɛ [Yesu] tsɔ heloo, ni ebashi buu yɛ wɔteŋ, ni wɔna enunyam lɛ.” (Yohane 1:14) Belɛ, te aaafee tɛŋŋ ni Bi lɛ aaafee Nyɔŋmɔ Ofe lɛ fã ko lɛ? Yohane wie hu akɛ Wiemɔ lɛ kɛ “Nyɔŋmɔ yɔɔ.” Shi te aaafee tɛŋŋ ni mɔ aŋkro ko kɛ mɔ ko aaahi shi ni yɛ nakai beaŋ nɔŋŋ lɛ efee nakai mɔ lɛ nɔŋŋ lɛ? Kɛfata he lɛ, taakɛ aŋma yɛ Yohane 17:3 lɛ, Yesu ha ana srɔtofeemɔ agbo ni kã ekɛ eŋwɛi Tsɛ lɛ teŋ lɛ yɛ faŋŋ mli. Etsɛ́ e-Tsɛ lɛ akɛ “anɔkwa Nyɔŋmɔ kome lɛ.” Ni beni Yohane kɛ Sanekpakpa ni eŋma lɛ baa naagbee lɛ, emu saji lɛ fɛɛ naa akɛ: “Enɛɛmɛi lɛ aŋma, koni nyɛhé nyɛye akɛ Yesu ji Kristo, Nyɔŋmɔ bi lɛ.” (Yohane 20:31) Kadimɔ akɛ atsɛɛɛ Yesu akɛ Nyɔŋmɔ, shi moŋ atsɛ lɛ ákɛ Nyɔŋmɔ bi. Saji krokomɛi ni awie he yɛ Yohane Sanekpakpa lɛ mli lɛ tsɔɔ bɔ ni esa akɛ anu Yohane 1:1 lɛ shishi aha. Yesu ni ji Wiemɔ lɛ ji “nyɔŋmɔ ko,” kɛ shishinumɔ akɛ eyɛ gbɛhe ko ni nɔ kwɔ, shi jeee lɛ nɔŋŋ ji Nyɔŋmɔ Ofe lɛ.\nTAOMƆ SAJI AMLI KƐLE ANƆKWALEI LƐ\nSusumɔ nɔkwɛmɔnɔ ni kɔɔ skultsɔɔlɔ lɛ kɛ nikaselɔi lɛ ahe lɛ he ekoŋŋ okwɛ. Ŋɔɔ lɛ akɛ mɛi komɛi ayiŋ miifee amɛ kɔshikɔshi lolo yɛ sane lɛ he, yɛ be mli ni amɛnu niiamlitsɔɔmɔ ni tsɔɔlɔ lɛ kɛfata he lɛ fɛɛ sɛɛ. Mɛni amɛbaanyɛ amɛfee? Amɛbaanyɛ amɛya tsɔɔlɔ kroko ŋɔɔ kɛha sanemlitsɔɔmɔ babaoo yɛ sane lɛ nɔŋŋ he. Kɛ́ tsɔɔlɔ ni ji enyɔ lɛ ma niiamlitsɔɔmɔ ni akɛha klɛŋklɛŋ lɛ nɔ mi lɛ, ebaaha yiŋkɔshikɔshifeemɔ ni skulbii lɛ ateŋ mɛi babaoo yɔɔ lɛ sɛɛ afo. Nakai nɔŋŋ kɛji akɛ obɛ nɔmimaa yɛ nɔ ni Biblia ŋmalɔ Yohane kɛɔ yɛ wekukpaa ni kã Yesu kɛ Nyɔŋmɔ Ofe lɛ teŋ lɛ he lɛ, obaanyɛ okane Biblia ŋmalɔ kroko sane ni eŋma lɛ kɛha saji babaoo lolo. Ákɛ nɔkwɛmɔnɔ lɛ, susumɔ nɔ ni Mateo ŋma lɛ he okwɛ. Beni ewieɔ nibii agbɛjianɔtoo nɛɛ naagbee lɛ he lɛ, etsɛ Yesu wiemɔi lɛ ayisɛɛ akɛ: “Shi no gbi lɛ kɛ no ŋmɛlɛtswaa lɛ mɔ ko mɔ ko leee he eko, bɔfoi ni yɔɔ ŋwɛi lɛ tete leee, ni bi lɛ tete leee, ja mitsɛ kome kɛkɛ.” (Mateo 24:36) Mɛɛ gbɛ nɔ wiemɔi nɛɛ maa nɔ mi akɛ Yesu jeee Nyɔŋmɔ Ofe lɛ?\nYesu kɛɛ akɛ Tsɛ lɛ le nibii babaoo fe bi lɛ. Shi kɛlɛ, eji Yesu ji Nyɔŋmɔ Ofe lɛ fã ko kulɛ ebaale anɔkwalei ni tamɔ nɔ ni Tsɛ lɛ le lɛ pɛpɛɛpɛ. Belɛ, bi lɛ kɛ Tsɛ lɛ nyɛŋ afee mɛi ni yeɔ egbɔ. Kɛlɛ, mɛi komɛi baakɛɛ akɛ: ‘Yesu hiɛ sui enyɔ. Ewie yɛ biɛ nɛɛ akɛ gbɔmɔ.’ Shi kɛji akɛ nakai ji sane lɛ po lɛ, mumɔ krɔŋkrɔŋ lɛ hu? Kɛji akɛ lɛ hu eji Nyɔŋmɔ fã taakɛ Tsɛ lɛ ji lɛ, mɛni hewɔ Yesu ekɛɛɛ akɛ mumɔ krɔŋkrɔŋ lɛ le nɔ ni Tsɛ lɛ le lɛ?\nBeni oyaa nɔ okaseɔ Biblia lɛ, obaale Biblia lɛ mli saji babaoo ni kɔɔ sane nɛɛ he. Amɛmaa anɔkwa saji ni kɔɔ Tsɛ lɛ, Bi lɛ, kɛ mumɔ krɔŋkrɔŋ lɛ he lɛ anɔ mi.—Lala 90:2; Bɔfoi lɛ Asaji 7:55; Kolosebii 1:15.\n^ kk. 3 Kɛha Hela wiemɔ he mla ni kɔɔ Yohane 1:1 lɛ he susumɔ he lɛ, kwɛmɔ wolo bibioo ni ji Ani Esa akɛ Ohe Triniti lɛ Oye? ni Yehowa Odasefoi fee lɛ baafa 26-29.